Ḍrant-ed qrad n tlufa tineggura yagi id-irran asirem deg ul n Marine Le pen, taselwayt n ukavar n uyeffus aqerni, Front National. Tasartit di tmura timagdayin tagra yagi tuY yiwen wudem imi iYevlan ittemlilin iYermanen nsent yiwen nsen. Ama d ugur iminigen, win umahil d tigellel kif kif iten di Marikan di Fransa neY di Llegliz. DiYen netta tifranin qemḍent ar uyeffus.
Tadyant tamezwarut d tifranin id-illan ilmend n tufYa n tmurt n Llegliz si tdukli tuṛufit. Yilen medden irkelli ur ittâeddi ara lvut agi n tufYa. Isesnqadd d isellaḍen n tsartit Yelden imi ulac win id-ikucfen ayen id-ifYen ar tagara. Ayen i umi ssawlen “brexit” izri am aman deg uqadus yerna ismed macci d kra.
Tadyant tis snat n tafran n Donald Trump d aselway n Iwunak idduklen. Taluft agi diYen tejja d teṛzeg i wid iYilen snen as i tsartit tikli. TeffeY targa mxalfa i Hilary Clinton imi iffeY-d lvut d win imalen ar uyeffus nezzeh imi timuYliwin n Donald Trump ama Yef tdamsa ama Yef ayen nniḍen zeyrent ar uyeffus.
Tadyant taneggarut is ifkan afud ameqran i Marine d tafrant n François Fillon d amezwar n ukavar les Républicains. Dagi daYen imi netta imal aṭas ar uyeffus gar imazwaren nniḍen am Alain Jupé neY Sarkozy. D aḍu nni uyeffus id ihuzen ula d agi di Fransa. Maca Marine teẓra imi François Fillon illa yagi d aneYlaf amezwaru asen tini i Irumyen ur ittveddil acemma imi zik ur iveddel iqih.
YuY-d ihi waḍu n uyeffus Yef tsartit ama di Marikan ama di Tuṛuft. Marine ara tettveggis deg iman is akken ad tt idegger uYref ar uqaruy uwanek n Fransa. Teẓiẓin issalen agi ak ineggura am yiṭij di tefsut. Wisen dacu ara d-inin Irumyen mi ara d-zzi nnuva nsen di tifranin n tselwit n 2017. Maca Yef udem n wassa izelmaḍen n François Hollande ssellawit nezzeh, diYen-netta ur ten tugad ara. Ma d iyeffusen, imi seg sen id-fruri tessen amek isen tetteddu. Azekka aY d-yerr awal.
kab_Latn kab_Latn kab_Latn kab_Latn kab_Latn